Burhan Haldun

Burhan Haldun (mongolski: Бурхан Халдун) je sveta planina u sjeveroistočnom mongolskom gorju Khentii gdje srednjoazijska stepa susreće crnogorične šume sibirskih tajgi. Ova planina se povezuje s obožavanjem svetih planina, rijeka i ovoo-a (šamanski kameni oltari) u čijim se obredima oblikovala mješavina drevnih šamanskih i budističkih običaja. Ona je najpoznatija kao mjesto rođenja Džingis kana (ali i potvrđeno mjesto rođenja njegova velikog zapovjednika Subudaja) i navodno mjesto njegove skrivene grobnice. Što govori o kanovoj želji da ustanovi obožavanje planina kao važan oblik ujedinjenja mongolskih naroda. Zbog toga su „Velika Burhan Haldun planina i njezin sveti okolni krajolik” upisani na UNESCO-v popis mjesta svjetske baštine u Aziji 2015. godine. Planina je dio 12.270 km² velikog Khan Khentii zaštićenog područja, osnovanog 1992. god. Tu su stočarstvo i turizam strogo kontrolirani, a lov i rudarstvo zabranjeni kako bi se zaštitila divljina. Izvori Vanjske veze Doncroner.com Arhivirano 2016-04-29 na Wayback Machine-u (en) Preuzeto 30. maja 2015.